रूस समर्थित विद्रोही इस बात के लिए तैयार हो गए हैं कि ये विशेष ट्रेन खार्कीव जाएगी जहां से शवों को विमान के ज़रिए नीदरलैंड्स भेज दिया जाएगा.अलगाववादियों ने एमएच17 के यात्रियों के अवशेष रेफ्रिजरेटर की सुविधा वाले डिब्बों में रखे थे.पश्चिमी देशों का मानना है कि 17 जुलाई को मलेशिया के विमान को अलगाववादियों ने मार गिराया था. अलगाववादी अपने नियंत्रण वाले दोनेत्सक इलाके में भारी हथियारों से लड़ाई लड़ते रहे हैं. शवों को दुर्घटनास्थल से हटाने का का फ़ैसला अलगाववादियों और अंतर्राष्ट्रीय जाँचकर्ता दल के बीच लंबी वार्ता के बाद मुमकिन हो सकी है.दोनेतस्क के नेताओं ने मलेशिया से कहा है कि इस रेल में 280 शव रखे गए हैं. अलगाववादियों के नियंत्रण वाले लुहांस्क और दोनेत्सक इलाके के बीच हुई इस विमान दुर्घटना में एमएच17 में सवार सभी 298 यात्री मारे गए थे. (बीबीसी हिन्दी के एंड्रॉएड ऐप के लिए 



यहां क्लिक करें. आप हमें  



फ़ेसबुक और 



ट्विटर पर भी फ़ॉलो कर सकते हैं.)